stanford-oval/wikipedia huggingface dataset:
ราศรี บาเล็นซิเอก้า จิราธิวัฒน์
รางวัล

สีสันบันเทิงอวอร์ด สาขานักแสดงดาวรุ่งหญิง (2551)
ศิลปินต่อต้านยาเสพติด จากสำนักงานคณะกรรมการป้องกันและปราบปรามยาเสพติด (2553)
เข้าชิงรางวัลทีวีสาม แฟนคลับ อวอร์ด สาขาดาราหญิงยอดนิยม (2553)
ศิลปินตัวอย่างโครงการวันงดดื่มสุราแห่งชาติ สธ. (2554)
สีสันบันเทิงอวอร์ด สาขาคู่กัดแห่งปี ร่วมกับ ปกรณ์ ฉัตรบริรักษ์ จากละคร รอยมาร (2554)
เข้าชิงรางวัลโทรทัศน์ทองคำ ครั้งที่ 26 สาขานักแสดงนำหญิงดีเด่น จากละคร รอยมาร (2554)
เข้าชิงรางวัลทีวีสาม แฟนคลับ อวอร์ด สาขาดาราหญิงยอดนิยม (2554)
เข้าชิงรางวัลเมขลา ครั้งที่ 24 สาขามณีเมขลาดีเด่นยอดนิยมหญิง (2554)
เข้าชิงรางวัลเกิด อวอร์ด ครั้งที่ 1 สาขาคู่เกิด ร่วมกับ ปกรณ์ ฉัตรบริรักษ์ จากละคร รอยมาร (2555)
รางวัลเซเวนทีนชอยส์อวอร์ดส สาขา Seventeen most adorable (2555)
เข้าชิงรางวัลโทรทัศน์ทองคำ ครั้งที่ 27 สาขานักแสดงนำหญิงดีเด่น จากละครรากบุญ (2556)
รางวัลเซเวนทีนชอยส์อวอร์ดส สาขานักแสดงคู่ขวัญ เคมีตรงกันแบบสุดๆ ร่วมกับ ปกรณ์ ฉัตรบริรักษ์ (2556)
รางวัลแคช อวอร์ด 2012 สาขาดาราหญิงยอดนิยม (2557)
รางวัลฮาว อวอร์ด 2015 สาขานักแสดงหญิงมากความสามารถและเป็นที่ยอมรับของประชาชน (2559)
รางวัลดาวเมขลา สาขานักแสดงมากความสามารถ (2559)
HOWE AWARDS 2017 รางวัลคู่รักแห่งปี
แหล่งข้อมูลอื่น

ราศรี บาเล็นซิเอก้า จิราธิวัฒน์ ที่เอกซ์ (ทวิตเตอร์)
ราศรี บาเล็นซิเอก้า จิราธิวัฒน์ ที่อินสตาแกรม
ยูทูบแชนแนลของป๊อก ภัสสรกรณ์ ร่วมกับ มาร์กี้ ราศรี
ทีวีบี

| --- | --- |
ประเภท: สาธารณะ
การซื้อขาย: HKEX:511
ISIN: HK0000139300 
อุตสาหกรรม: แพร่สัญญาณโทรทัศน์; สื่อและการบันเทิง
ก่อตั้ง: 19 พฤศจิกายน 1967; 57 ปีก่อน (1967-11-19) ที่Broadcast Drive, Kowloon Tong, ฮ่องกง
สำนักงานใหญ่: 77 Chun Choi Street,   Tseung Kwan O Industrial Estate, New Territories, ฮ่องกง
พื้นที่ให้บริการ: Cantonese Language Markets (ทั่วโลก)
บุคลากรหลัก: Xu Tao, ประธานและกรรมการที่ไม่ได้เป็นผู้บริหาร  Li Ruigang, กรรมการที่ไม่ได้เป็นผู้บริหาร
ผลิตภัณฑ์: TVB Jade, TVB Pearl, TVB Anywhere, MyTV Super, TVBS, TVBNews, TVB.com, TVB Publishing, TVBUSA เป็นตัน
รายได้: 4.21 พันล้านดอลลาร์ฮ่องกง (2016)
พนักงาน: 5,100 (2021)
บริษัทแม่: พี่น้องชอว์
เว็บไซต์: www.tvb.com
เทเลวิชัน บรอดคาสต์ ลิมิเต็ด (อังกฤษ: Television Broadcasts Limited) หรือที่รู้จักในชื่อ ทีวีบี (จีน: 電視廣播有限公司 ชือเดิม 無綫電視) สถานีโทรทัศน์ภาคพื้นดินแห่งที่สองในฮ่องกง "แต่เป็นสถานีโทรทัศน์ฟรีทีวีแห่งแรกในฮ่องกง" จึงเกิด"ค่านิยมดูช่องทีวีบี" เป็นหลัก ทำให้มีเรตติ้งสูงกว่าช่องอื่นหลายเท่ามาเป็นเวลายาวนาน โดยเริ่มออกอากาศครั้งแรกเมื่อวันที่ 19 พฤศจิกายน พ.ศ. 2510 โดยบริษัทได้จดทะเบียนก่อตั้งเมื่อวันที่ 26 กรกฎาคม พ.ศ. 2508 มีเซอร์ รัน รัน ชอว์ ซึ่งดำรงตำแหน่งประธานจาก 2523 ถึง 2554 เป็นหนึ่งในผู้ร่วมก่อตั้งทั้งนี้สถานีโทรทัศน์ทีวีบีมีพนักงานลูกจ้างทั้งสิ้น 4,200 คนและสำนักงานใหญ่ของทีวีบี (ฮ่องกง ทีวีบี ซิตี) เป็นศูนย์กลางของสถานีโทรทัศน์ที่ใหญ่ที่สุดในเอเชียและยังคงเป็นหนึ่งในสถานีวิทยุกระจายเสียงภาษากวางตุ้งที่ใหญ่ที่สุดในโลก อีกด้วย
ในอดีตยุคที่เศรษฐกิจในฮ่องกง มีการพัฒนารุดหน้าอย่างรวดเร็วกว่าหลายประเทศเพื่อนบ้าน จนได้เป็นหนึ่งใน "สี่เสือแห่งเอเชีย" (Four Asian Tigers) หรือ "สี่มังกรเอเชียเป็นชื่อกลุ่มประเทศหรือหมู่เกาะที่ใช้อ้างถึงเศรษฐกิจที่พัฒนาอย่างรวดเร็ว ได้แก่ เกาะฮ่องกง, สิงคโปร์, เกาหลีใต้และไต้หวัน ที่มีอัตราการเติบโตอย่างรวดเร็วและต่อเนื่อง (มากกว่า 7% ต่อปี)และมีการพัฒนาอุตสาหกรรมอย่างรวดเร็วระหว่างช่วงปี พ.ศ. 2503 – 2533 (ค.ศ. 1960-1990) ในศตวรรษที่ 21 ทั้งหมดได้พัฒนาไปสู่เศรษฐกิจที่ก้าวหน้าและมีรายได้สูง ประชากรในกลุ่ม "สี่เสือแห่งเอเชีย" นับเป็นประเทศพัฒนาแล้ว ดังนั้น ในช่วงยุค 70s-90s ต่างสามารถเข้าถึงความบันเทิงในรูปแบบต่าง ๆ เช่น โทรทัศน์,วิทยุ,วีดีโอ และอื่นๆ ได้เกือบทุกครัวเรือน
ทีวีบี เป็นผู้ผลิตละครโทรทัศน์และนำออกอากาศ  ได้รับการจดทะเบียนในกระดานหลักของ "ตลาดหลักทรัพย์ฮ่องกง" โดยใช้รหัสหุ้น คือ "00511" สถานีวิทยุเชิงพาณิชย์ โดยมีสำนักงานใหญ่ในเกาะฮ่องกง ให้บริการช่องความบันเทิงและข่าวสารตลอด 24 ชั่วโมงแก่ผู้ชมในเกาะฮ่องกงมากกว่า 7 ล้านคนในปัจจุบันและยังดำเนินธุรกิจระหว่างประเทศและจัดจำหน่ายรายการของทีวีบี เป็นรายการภาษากวางตุ้ง โดยส่วนใหญ่เผยแพร่เป็นภาษาจีนและภาษาอื่น ๆ ไปทั่วโลก รวมถึงทั่วเอเชียและประเทศอื่น เช่น จีนแผ่นดินใหญ่,ไต้หวัน,มาเลเซีย,สิงคโปร์ และ ออสเตรเลีย, อเมริกาเหนือและอเมริกาใต้ รวมถึงยุโรป ครอบคลุมมากกว่า 300 ล้านครัวเรือน(ประมาณ 1,200 ล้านคน) ในขณะนั้น TVB มีพนักงานและผู้ให้ความบันเทิงประมาณ 4,600 คน โดยแยกเป็นพนักงาน(ลูกจ้าง) 4,200 คน และผู้ให้ความบันเทิง(รวมนักแสดงในสังกัด) 400 คน
ปัจจุบันทีวีบีมีสถานีวิทยุและโทรทัศน์ฟรี 5 ช่อง ด้วยกัน โดยช่อง เจด (TVB Jade Channel) นำเสนอรายการกวางตุ้งเป็นหลัก และ TVB Pearl นำเสนอรายการภาษาอังกฤษเป็นหลัก
ประวัติ

บทความหลัก: 5 พยัคฆ์ทีวีบี
ทีวีบี จดทะเบียนไว้เมื่อ พ.ศ. 2508 โดยมีเซอร์ รัน รัน ชอว์ ซื่งดำรงตำแหน่งประธานในสถานี ในปี 2510 เรี่มออกอากาศครั้งแรกทางภาพขาวดำ ในปี พ.ศ. 2513 พร้อมเครี่องส่งโทรทัศน์ 400 กิโลวัตต์ จึงออกอากาศด้วยภาพสี และมีเพลงประจำสถานีแรกว่า London Calling Hongkong ต่อมาในปี พ.ศ. 2523 จึงออกอากาศทางภาพสี และในปี พ.ศ. 2551 จึงออกอากาศทางระบบอนาล็อก ในปี พ.ศ. 2554 จึงออกอากาศทางระบบดิจิทัลทีวีในปัจจุบันนี้ และออกอากาศทางเอชดีในปัจจุบัน
ทีวีบี แบ่งเป็นกลุ่มสถานีโทรทัศน์ ได้แก่ ทีวีบีเจด ในภาษาจีน และ ทีวีบีเพิร์ล ในภาษาอังกฤษ
ประวัติ > ช่องของทีวีบี

มีหลายช่องแยกย่อย(แบ่งเป็นกลุ่มสถานีโทรทัศน์)
ดังนี้:-
TVB Jade
TVB Pearl
TVB Anywhere
MyTV Super
สื่ออื่น ๆ:-
TVBS
TVB.com
TVB Publishing ฯลฯ
ประวัติ > ช่องของทีวีบี > ทีวีบีเจด

ทีวีบีเจด เป็นสถานีโทรทัศน์ซี่งออกอากาศทางภาษาจีน ซี่งมีละครโทรทัศน์จีนชุดใหญ่ และภาพยนตร์จีนซื่งทวนรายการจากค่าย Mei Ah และ Fortune Star ในฮ่องกง ส่วนคลี่นความที่ที่ใช้ร่วมกับทีวีบีเจด ได้นำไปให้ HKTVE ทำช่องรายการใหม่ในชี่อ ViuTV ในปิ 2560
ละครฮ่องกงครองตลาดไต้หวัน

ย้อนกลับไปในช่วงต้น-กลางทศวรรษ 1980 ทางช่องทีวีบี (Hong Kong Television International Enterprises (TVBI) ซึ่งเป็นองค์กรที่เกี่ยวข้องกับ Hong Kong TVB ได้ย้ายไปไต้หวัน โดยร่วมมือกับ "ชิวฟู่เซิง"  (邱復生) ผู้ผลิตรายการโทรทัศน์ชาวไต้หวันเพื่อให้บริการออกอากาศละครฮ่องกงของทีวีบี (TVB) ส่งผลให้ละครฮ่องกงเริ่มครองตลาดไต้หวัน ในยุคแรก ๆ ละครทีวีฮ่องกงหลายเรื่องรวมถึงละครที่ดัดแปลงจากนิยายของ กิมย้งและโกวเล้ง เช่น ชอลิ้วเฮียง 1979 (楚留香), 
มังกรหยก 1983 (射鵰英雄傳 (1983年電視劇), 8 เทพอสูรมังกรฟ้า 1982 (天龍八部 1982年電視劇) และ เล็กเซียวหงส์ 1976-1978 (陆小凤) เป็นต้น ได้ทยอยนำไปออกอากาศในไต้หวัน ซึ่งละครเหล่านี้ต่างได้รับความนิยมอย่างมากในหมู่ชาวไต้หวัน
เจิ้งเส้าชิว (郑少秋) หนึ่งในตัวละครเอกของละคร ชอลิ้วเฮียง 1979 ได้กลายเป็นไอดอลในดวงใจของแฟน ๆ ชาวไต้หวันหลายล้านคน และ หลิวสงเหยิน (劉松仁) ก็เป็นอีกหนึ่งพระเอกในดวงใจของชาวไต้หวัน นอกจากนั้นยังมี หวงเย่อหัว (黄日华) และ 
องเหม่ยหลิง (翁美玲) ก็ได้รับความนิยมในไต้หวันจากละครเรื่อง มังกรหยก ภาคก๊วยเจ๋ง (1983) ที่ออกอากาศทางช่องสี่ ในไต้หวันด้วยเช่นกัน
จากความสำเร็จอย่างมากของละครฮ่องกงในไต้หวัน สร้างความสั่นสะเทือนวงการจอแก้วไต้หวัน เพื่อรักษาตลาดทีวีท้องถิ่น ไต้หวันเริ่มจำกัดการนำเสนอละครศิลปะการต่อสู้เวอร์ชันฮ่องกง และในขณะเดียวกันก็เริ่มผลิตละครศิลปะการต่อสู้ในท้องถิ่นของตนเอง
แต่ไม่นานละครฮ่องกง ก็กลับมาออกอากาศหน้าจอทีวีไต้หวันได้อีกครั้ง หลังจากนั้นละครเรื่อง เจ้าพ่อเซี่ยงไฮ้ (上海灘), กระบี่ไร้เทียมทาน (天蠶變) และต่อมา ขวัญใจโปลิส ภาค1 (新紮師兄) และเรื่องอื่น ๆ ก็หลั่งไหลเข้ามาในไต้หวัน ทำให้ผู้ชมชาวไต้หวันสดชื่น ประทับใจ และหลงใหลในละครฮ่องกง
ในทางกลับกัน กลุ่มผู้เชี่ยวชาญด้านทีวีที่กลับมาจากสิงคโปร์ก็เดินทางไปไต้หวันเพื่อพัฒนาและถ่ายทำละครความยาวระดับไพร์มไทม์และละครตอนยาวของสถานีโทรทัศน์ไต้หวันหลาย ๆ เรื่อง มาตรฐานการผลิตและเรทติ้งอยู่ในระดับสูง พวกเขากลายเป็นเสาหลักสำคัญของละครทีวีไต้หวัน ตั้งแต่กลางทศวรรษที่ 1980 ถึงกลางทศวรรษที่ 1990 ผู้เชี่ยวชาญด้านโทรทัศน์ของฮ่องกงจำนวนมากรวมถึงผู้ที่อยู่เบื้องหลังมักจะไปถ่ายทำละครที่ไต้หวันเป็นเรื่องปกติที่พวกเขาจะสนับสนุนและสื่อสารกัน
ทีวีฮ่องกงได้รับความนิยมมากกว่าในพื้นที่ชายฝั่งกวางตุ้งของจีนแผ่นดินใหญ่ โดยเฉพาะอย่างยิ่งตั้งแต่การปฏิรูปและการเปิดประเทศ การรับชมทีวีฮ่องกงได้กลายเป็นส่วนสำคัญในชีวิตประจำวันของชาวกวางตุ้ง และกลายเป็นแหล่งความบันเทิงและข้อมูล ยกตัวอย่าง พื้นที่ชนบทของตงกว่าน เกือบทุกครัวเรือนเปิดทีวีดูละครทีวีฮ่องกง มันคือทีวีฮ่องกงซึ่งสามารถรับชมได้ ในช่วงที่ผ่านมา ตลาดภาพยนตร์ฮ่องกงตกต่ำ ผู้สร้างภาพยนตร์และผู้เชี่ยวชาญด้านโทรทัศน์จำนวนมากได้เดินทางกลับไปยังประเทศจีนเพื่อสร้างภาพยนตร์โทรทัศน์เพื่อสนับสนุนอุตสาหกรรมโทรทัศน์ในประเทศ การผลิตรายการโทรทัศน์ในประเทศมีความเข้มแข็งและมั่งคั่งมากขึ้นในช่วงไม่กี่ปีที่ผ่านมา โมเมนตัมค่อนข้างคล้ายกับอุตสาหกรรมโทรทัศน์ของฮ่องกงในทศวรรษที่ 1970 แนวโน้มดูน่าสนับสนุน
ปัจจุบันละครฮ่องกง อาจจะไม่มีอิทธิพลต่อผู้ชมในไต้หวัน เท่าในอดีตตอนช่วงยุคทองละครฮ่องกง
การวัดเรตติ้งสองยุค(สี่ช่วง)

บทความหลัก: วัฒนธรรมการดูโทรทัศน์ในฮ่องกง
การวัดเรตติ้งสองยุค(สี่ช่วง) > ยุคแรกตั้งแต่กลางยุค 70-80

เรตติ้ง คือ จำนวนผู้ชมหน้าจอ(ครั้งแรก)ของทีวีช่องหลัก เป็นการวัดความสำเร็จจากการออกอากาศครั้งแรกว่ามีผู้สนใจดูละครหรือรายการนั้น ๆ มากน้อยเพียงใด ตัวเลขในทางสถิติ ที่ผ่านการวิเคราะห์ ประมาณจำนวนผู้ชม ที่ชมรายการ, ละคร เวลาใดเวลาหนึ่ง โดยใช้เกณฑ์ การวัดจากผู้ชมในประเทศ เพื่อใช้ในการบริหารงานด้านโฆษณาของเเต่ละสถานี (เรตติ้งมาก=กำไรมาก) โดยนักลงทุนในพื้นที่สื่อโทรทัศน์ได้ใช้ระบบเรตติ้งโดยวัดความนิยมจากจำนวนคนดูรายการโทรทัศน์ ถ้ารายการใดคนดูมาก รายการนั้นก็จะได้รับการสนับสนุนการโฆษณามากกำไรก็มากตาม โดยจะถือการวัดเรตติ้งการออกอากาศหน้าจอครั้งแรกเป็นสำคัญ และจะไม่ใช่ยอดผู้ชมดังต่อไปนี้
1.ยอดการออกอากาศทางทีวีซ้ำ
ละครที่มีการออกอากาศหน้าจอซ้ำตั้งแต่ครั้งที่ 2 ขึ้นไปจะไม่นับเป็นเรตติ้งความสำเร็จเหมือนครั้งแรกที่ออกอากาศ
2.ยอดรีรันอื่นๆ ย้อนหลังที่จะดูตอนไหนก็ได้ จะไม่นับเป็นยอดเรตติ้งเหมือนครั้งแรกเช่นกัน
ทีวีบีใช้ร่วมกับเอทีวี (รวมถึงค่ายเจียซื่อในยุค 70) เพื่อวัดเรตติ้งของละครแต่ละค่ายที่ฉายชนแย่งเรตติ้งกันทางช่องหลัก ซึ่งระบบการจัดเรตโทรทัศน์อยู่ภายใต้การควบคุมของคณะกรรมการการสื่อสารแห่งฮ่องกง ด้วยวิธีมาตราฐานโดยการใช้กำลังวัดตามจุดที่เปิดโทรทัศน์ทั่วทั้งเกาะฮ่องกง โดยคิดออกมาเป็นกำลังคนดูทั้งเกาะเป็น 100% และยังมีคะแนนต่อจุดต่อตอน ซึ่งใช้การคำนวณหาจากจำนวนผู้อยู่อาศัยที่แตกต่างกันในทะเบียนบ้านของแต่ละหลัง เช่น โดยเฉลี่ย 4 คนต่อ 1 ครัวเรือนตามทะเบียนบ้าน เท่ากับ 1 ครัวเรือนเมื่อเปิดทีวีดูละครช่องไหน จะมี 4 คนดูช่องนั้นตามไปด้วย นอกจากบ้างครัวเรือนที่มีฐานะดีหน่อยก็จะมี ทีวี 2 เครื่องต่อครัวเรือน และยังมีการสำรวจครัวเรือนที่ไม่มีโทรทัศน์ดู โดยทั่วไปในเกาะฮ่องกงผู้คนจะมีโทรทัศน์ดูกันเกือบทุกครัวเรือน ยกตัวอย่างเช่น ประชากรในปีพ.ศ. 2526 (1983) ประชากรทั้งเกาะมี  5,345.000 คน
ได้มีการสำรวจผู้คนที่ไม่สามารถดูทีวีได้ประมาณ 345,000 คน ดังนั้นจะเหลือ 5 ล้านคนคือจำนวนที่สามารถดูทีวีได้ นำมาใช้ในการคำนวณหาจำนวนผู้ชมละครของแต่ละค่ายในปีนั้น ๆ โดยดูค่าเฉลี่ยทั้งเกาะของผู้คนที่อาศัยต่อ 1 ครัวเรือนที่มีโทรทัศน์ดู และเป็นวิธีที่มีการรองรับเชื่อถือได้และมีความแม่นยำสูงถึง 80%
สรุปการคำนวณเรตติ้งยุคแรก ถูกแบ่งออกเป็น 2 ช่วงดังนี้
การวัดเรตติ้งสองยุค(สี่ช่วง) > ยุคแรกตั้งแต่กลางยุค 70-80 > ช่วงแรก (ยุค 70-1982)

ช่วงแรกของยุคแรก ใช้ระบบแมนนวล (manual) บริษัทวิจัยตลาดของฮ่องกงรวบรวมข้อมูลการคำนวณเรตติ้งในรูปแบบของ "ไดอารี่ทีวี" โดยวัดเรตติ้งจากกลุ่มผู้อยู่อาศัยถาวรในครอบครัวที่มีทีวีดูอยู่ในระบบและมีการบันทึกข้อมูลเรตติ้งจากการเปิดทีวีดู ทุก ๆ 15 นาทีในครัวเรือนของแต่ละหลัง ทำให้รู้ว่าสถานีโทรทัศน์ที่พวกเขาในครัวเรือนนั้นดูคือช่องอะไร, จำนวนผู้ชมเท่าไร เป็นต้น การวัดเรตติ้งด้วยระบบ "ไดอารี่" นี้จุดประสงค์ใช้เพื่อจัดทำสถิติรวมถึงการวิเคราะห์ และการคำนวณผลการดูของพื้นที่ทั้งหมดตามอัตราส่วน
แต่อย่างไรก็ตาม วิธีการคำนวณแบบนี้ต้องอาศัยผู้ตอบแบบสอบถามของผู้อยู่อาศัยในครัวเรือนด้วยการกรอกข้อมูลด้วยตนเอง จึงอาจเกิดข้อผิดพลาดได้ ในกรณีที่ผู้อยู่อาศัยในครัวเรือนนั้น ๆ เกิดมีการย้ายที่อยู่และจำนวนตัวเลขของผู้อยู่อาศัยจริงไม่ได้อัปเดต จนทำให้เกิดระบบใหม่ที่แม่นยำขึ้นมา ในช่วงที่ 2 ของยุคแรกนี้ในปีพ.ศ 2526 (1983)
การวัดเรตติ้งสองยุค(สี่ช่วง) > ยุคแรกตั้งแต่กลางยุค 70-80 > ช่วงสอง (ปีค.ศ 1983-เดือน กันยายน 1991)

เพื่อให้ระบบการคำนวณที่แม่นยำขึ้นจากเดิม บริษัทวิจัยตลาดจึงนำระบบใหม่มาใช้ร่วมกับระบบเดิม โดยใช้การบันทึกด้วย "เครื่องบันทึกการดูทีวี" ในปีพ.ศ. 2526 (1983) เพื่อรวบรวมข้อมูลการรับชมทั้งหมด ซึ่งใช้ร่วมกับระบบ "ไดอารี่ทีวี" และเครื่องบันทึกการดูทีวีจะทำการบันทึกการดูช่องทีวีในครัวเรือนของแต่ละค่าย รวมถึงการเปลี่ยนทีวี ดูช่องอื่น ๆ  และการสลับช่องดูไปมาของแต่ละครัวเรือน ได้โดยอัตโนมัติ ข้อดีของระบบนี้คือ สามารถรวบรวมข้อมูลไว้ได้ทั้งสองประเภท และมีความแม่นยำสูง โดยละครเรื่องแรกของช่องทีวีบี ที่ถูกคำนวณเรตติ้งคะแนนด้วยระบบผสมนี้ คือ เรื่อง "สมิงสาวใจเพชร 《十三妹 1982》" ที่ออนแอร์ต้นปีพ.ศ. 2526 (1983)
การวัดเรตติ้งสองยุค(สี่ช่วง) > ยุคสอง ตั้งแต่ยุค 90- ปัจจุบัน > ช่วงแรก (เดือนตุลาคม ค.ศ. 1991-2012)

เป็นยุคที่มีการเปลี่ยนวิธีให้ง่ายขึ้น รวดเร็วขึ้น ด้วยการสุ่มยอดคนดูจากจุดชมวิวทั่วเกาะฮ่องกง 100 จุดต่อจำนวนประชากรที่อาศัยต่อจุด เมื่อเปรียบเทียบกับวิธีการวัดเรตติ้งในยุคก่อนแล้ว การคำนวณหายอดเรตติ้งจะง่ายและรวดเร็วยิ่งกว่าเดิมโดยเริ่มมีการใข้ "คอมพิวเตอร์" เข้ามามีบทบาทอย่างเต็มรูปแบบและมีความน่าเชื่อถือสูงมากเช่นกัน
ตั้งแต่ในปีพ.ศ. 2534 (1991) ฮ่องกงได้เปลี่ยนการคำนวณหาเรตติ้งแบบผสมของระบบเดิม คือ "ไดอารี่ทีวี"และ"เครื่องบันทึกครัวเรือน"
มาเป็น "เครื่องบันทึกการดูข้อมูลส่วนบุคคล" แทน ซึ่งระบบนี้สามารถบันทึกการรับชมต่อวินาทีทันทีและจะถูกส่งไปยังระบบคอมพิวเตอร์อย่างรวดเร็ว เพื่อทำการวิเคราะห์ทางสายสัญญาณทุกวันและรับรายงานการรับชมทางทีวีและส่งไปยังสถานีโทรทัศน์และบริษัทโฆษณาในฮ่องกงด้วย (CSM Sofrey Media Research) ระบบนี้จะรับผิดชอบในการสำรวจและการให้คะแนนของละครนั้น ๆ ยกตัวอย่างเช่น ใน 800 ครัวเรือนที่เข้าร่วมระบบนี้จะรวมถึงกลุ่มเป้าหมายในครัวเรือนที่มีอายุมากกว่า 4 ปีขึ้นไป มาคำนวณหา คะแนนเรตติ้งของละครหรือรายการนั้น ๆ แสดงถึงเปอร์เซ็นต์ของกลุ่มเป้าหมายที่กำหนดได้ โดยในหนึ่งคะแนนของเรตติ้งจะเท่ากับผู้ชม 65,000 คนที่กำลังดูละครหรือรายการของช่องนั้น ๆ อยู่ (จำนวนตัวเลขเปลี่ยนแปลงตามจำนวนประชากรที่ไม่เท่ากันในแต่ละปี)
ตั้งแต่กลางปีพ.ศ. 2552 (2009) ระบบการใช้ "เครื่องบันทึกการรับชมส่วนบุคคล" ยังสามารถบันทึกข้อมูลการสำรวจยอดคนดูทีวีดิจิตอล ได้อีกด้วย ซึ่งความถูกต้องของข้อมูลนั้นสูงมาก จึงทำให้สามารถวิเคราะห์ข้อมูลการรับชมของผู้ชมทางทีวีได้อย่างแม่นยำยิ่งขึ้น เพื่อให้สถานีโทรทัศน์และผู้โฆษณาสามารถมุ่งทรัพยากรไปที่ผู้ชมกลุ่มป้าหมายได้รวดเร็วแม่นยำกว่าระบบเก่า
แต่อย่างไรก็ตาม พฤติกรรมของผู้ชมในยุค 90 เริ่มเปลี่ยนจากยุค 80 มีการสำรวจพบว่าในช่วงเวลา 18.00-22.00 น. ผู้คนที่นิยมทำกิจกรรมนอกบ้านมีเพิ่มสูงขึ้นจากคนในยุคก่อน มากยิ่งขึ้น เมื่อมีการเปลี่ยนจากยุค 80 ซึ่งเป็น "ยุคทองละครทีวีฮ่องกง" เข้าสู่ยุค 90 ซึ่งเป็น "ยุคทองภาพยนตร์ฮ่องกง" ในช่วงยุคที่ภาพยนตร์ฮ่องกงบูมสุดขีด จำนวนผู้คนที่นิยมออกนอกบ้านไปดูหนังในโรงหนังหลังเลิกงานและช่วงหัวค่ำพบว่ามีจำนวนสูงขึ้นกว่าในยุค80 รวมถึงปัจจัยอื่น ๆ ซึ่งล้วนแล้วแต่มีผลกระทบโดยตรงต่อยอดผู้ชมที่เฝ้าดูรายการทางทีวี จึงทำให้เรตติ้งค่าเฉลี่ย และเรตติ้งสูงสุด ลดน้อยลงจากยุคก่อน อย่างเห็นได้ชัด
โดยยุคหลัง(ตั้งแต่ยุค90-ปัจจุบัน)ละครแต่ละเรื่องทำเรตติ้งเฉลี่ยต่อตอนได้ไม่เกิน 45 จุดเปิด ส่วนเรตติ้งสูงสุดได้ไม่เกิน 50 จุดเปิดเท่านั้น ซึ่งเทียบไม่ได้เลยกับเรตติ้งของละครยอดนิยมในช่วงยุค 80s
ส่วนเรตติ้งละครในยุค 70s-80s ที่มีเรตติ้งเฉลี่ยต่อตอนเกิน 45 จุดเปิด เช่น มังกรหยกภาค 1 เวอร์ชัน 1983 มีเรตติ้งเฉลี่ยต่อตอน 65 จุดเปิด, มังกรหยก ภาค 2 เวอร์ชัน 1983 มีเรตติ้งเฉลี่ยต่อตอน 62 จุดเปิด , เจ้าพ่อเซี่ยงไฮ้ มีเรตติ้งเฉลี่ยต่อตอน 60 จุดเปิด เป็นต้น ซึ่งสูงกว่าเรตติ้งเฉลี่ยต่อตอนของละครในยุค 90s จนถึงปัจจุบันทั้งหมด
การวัดเรตติ้งสองยุค(สี่ช่วง) > ยุคสอง ตั้งแต่ยุค 90- ปัจจุบัน > ช่วงสอง (ค.ศ. 2013-ปัจจุบัน)

เข้าสู่ยุคแพลตฟอร์ม (Platform)
ในโลกอินเทอร์เน็ต จึงมีการวัดเรตติ้งแบบใหม่ให้ทันยุคสมัย โดยยังคงวัดจากจุดชมวิวแบบยุค 90s เป็นหลัก แต่มีการหาเรตติ้งที่ครอบคลุมพื้นที่การดูสดผ่านทางทีวีและออนไลน์ เช่น พวกแพตฟอร์มที่ขึ้นตรงกับทางทีวีบี นำมาคำนวณหาเรตติ้งแท้จริงร่วมกับเรตติ้งที่ดูหน้าจอทีวี ซึ่งจะทำให้ได้ยอดคนดูสดทางออนไลน์กับยอดคนดูสดทางหน้าจอทีวีที่แท้จริงในปัจจุบัน
ต่อมาในปีพ.ศ. 2561 (2018) รายการรับชมละครฮ่องกงทีวีบี ทางช่อง ทีวีบีเจด (Jade Channel) ตัวเลขทั้งหมดปัดเศษเป็นตัวเลขหลักเดียวที่ใกล้ที่สุด
มีการวัดเรตติ้งจำนวนผู้ชมข้ามแพลตฟอร์มโดยเฉลี่ยทั้งหมด ทั้งทางช่อง ทีวีบี เจด (TVB Jade Channel และ มายทีวี ซุปเปอร์ (myTV SUPER 7-day cross) โดยวัดสถิติผู้ชมรวมแพลตฟอร์มใน 7 วัน คือ 1 มกราคม - 29 กรกฎาคม พ.ศ. 2561 (2018)
ตั้งแต่วันที่ 9 กรกฎาคม พ.ศ. 2561 (2018) จะมีการบันทึกเรตติ้งข้ามแพลตฟอร์ม 7 วันและยอดสถิติการรับชมสื่อต่างประเทศทั้งหมด
สิบอันดับละครทีวีบีที่มีเรตติ้งเฉลี่ยสูงสุดในฮ่องกง

เรตติ้ง หรือ "อัตราการดู" เป็นตัวบ่งชี้ที่สำคัญมากในการวัดความสำเร็จของรายการทีวี ระดับเรตติ้งสามารถกำหนดและบ่งบอกถึงรายได้ของทางสถานีโทรทัศน์และยังเป็นตัวบ่งชี้ทิศทางการผลิตรายการในอนาคต
ทุกสถานีโทรทัศน์ มักใช้การให้คะแนนเรตติ้งเพื่อโปรโมตรายการ อันที่จริง จำนวนผู้ชมทีวีที่ดูทีวีสามารถบ่งบอกความนิยมของรายการนั่น ๆ แบ่งออกได้เป็นสองแบบ
1.การจัดอันดับทีวี:-
การให้คะแนนเรตติ้งสามารถช่วยสถานีโทรทัศน์ของแต่ละช่อง จัดตารางรายการทีวีและประเมินเวลาโฆษณาได้ในเวลาที่แตกต่างกันตามข้อมูล
2.ดัชนีชี้วัดความชื่นชมของรายการทีวี:-
ดัชนีความชื่นชม สามารถทราบการประเมินความชื่นชอบของผู้ชมในละครหรือรายการนั่น ๆ ว่าสามารถตอบสนองความต้องการของผู้ชมได้มากน้อยเพียงใด
ทีวีบี เริ่มผลิตละครเป็นของตัวเองลงสู่จอโทรทัศน์ครั้งแรก เมื่อปลายปีพ.ศ. 2510 (1967) แต่มีการวัดเรตติ้งละครแบบสากลครั้งแรกในปีพ.ศ. 2517 (1974) เพื่อวัดความนิยมในตัวของดาราและละครเรื่องนั้น ๆ อีกทั้งยังเป็นหนึ่งในตัวแปรสำคัญในการมอบรางวัลแก่ดาราที่ได้รับความนิยมในแต่ละปีอีกด้วย
ต่อมาในเดือนตุลาคม พ.ศ. 2534 (1991) ทางส่วนภูมิภาคฮ่องกงได้เปลี่ยนรูปแบบการคำนวณหาเรตติ้งให้ง่ายขึ้นและรวดเร็วกว่าแบบเดิม โดยใช้การจัดทำบันทึกการรับชมส่วนบุคคลขึ้นมา และใช้ระบบคำนวณรายการทีวีหาเรตติ้งเฉลี่ย แบบใหม่เพื่อให้ง่ายต่อการคำนวณหายอดคนดูต่อคนมากยิ่งขึ้น โดยอาศัยจุดดูเป็นวิธีการคำนวณอัตราการดูรายการทีวีของฮ่องกง โดยใช้ประชากรในภูมิภาคที่สามารถดูทีวีได้เป็นเกณฑ์ตามมาตรฐาน 100 จุดเป็นหลัก ยกตัวอย่างเช่น ในจุดชมวิวของเกาะฮ่องกงจะมีผู้ชม 64,820 คนต่อ 1 จุดดังนั้นใน 100 จุดจะเท่ากับ 6,4820,000 คน ของจำนวนประชากรในปีนั้น ๆ และจะมีการปรับเปลี่ยนตามการเปลี่ยนแปลงของจำนวนประชากรที่เพิ่มขึ้นประจำปี
เมื่อถึงยุค 90 ทีวีบีเรื่มวัดเรตติ้งโดยได้ใช้เครื่องมือสำรวจเรตติ้งแบบส่วนบุคคลเพื่อบันทึกเรตติ้งของละครครั้งแรกในปีพ.ศ. 2534 (1991) และตั้งแต่ยุค90จนถึงปัจจุบัน (ไม่นับรวมยุค 70-80) มีละครที่มีเรตติ้งสูงสุดในตอนอวสาน คือ เรื่อง "วุ่นรัก ซือเจ๊อลวน"（War of the Genders 2000）ที่นำแสดงโดย เจิ้งอวี้หลิง ละครเรื่องนี้สร้างสถิติการรับชมสูงสุดในช่วงเวลาที่ไม่ใช่ไพรม์ไทม์ โดยมีเรตติ้งค่าเฉลี่ย 35 จุดเปิดและสถิติเรตติ้งการรับชมสูงสุด 50 จุดเปิดในตอนอวสาน เมื่อวันที่ 7 กรกฎาคม 2000 และเรื่อง ศึกบุปผาวังมังกร ก็มีเรตติ้งสูงสุดถึง 50 จุดเปิด เช่นกัน
ในช่วงที่เปลี่ยนการวัดเรตติ้งแบบใหม่ตั้งแต่ยุค 90 มาจนถึงปัจจุบัน เกิดปัจจัยหลายอย่างที่ส่งผลกระทบต่อผู้ชมโทรทัศน์ ทำให้เรตติ้งละครของยุคหลัง 80 เป็นต้นมามีเรตติ้งค่าเฉลี่ยไม่ถึง 45 จุดเปิด และเรตติ้งสูงสุดได้ไม่เกิน 50 จุดเปิด
สิบอันดับละครทีวีบีที่มีเรตติ้งเฉลี่ยสูงสุดในฮ่องกง > สิบอันดับละครเรตติ้งเฉลี่ยต่อตอนสูงสุดในฮ่องกง

เป็นเรตติ้งเฉพาะในเกาะฮ่องกง นับรวมละครของทีวีบีตั้งแต่ยุค 70 จนถึงปัจจุบันเป็นจำนวนกว่าพันเรื่อง ซึ่งตั้งแต่ยุค 70-ปัจจุบัน มีละครเพียง 7 เรื่องที่มีเรตติ้งเฉลี่ยต่อตอนถึง 60 จุดเปิด  โจวเหวินฟะ กับ องเหม่ยหลิง คือ พระเอก-นางเอก ที่มีละครสามารถทำเรตติ้งเฉลี่ยถึง 60 จุดเปิด ได้คนละ 2 เรื่อง
| อันดับ | ชื่อละครไทย/อังกฤษ | เรตติ้งเฉลี่ย(จุดเปิด) | สูงสุด | กำลังผู้ชมสูงสุด(เปอร์เซ็นต์) | ผู้ชมเฉลี่ยต่อตอน | คู่พระ-นางนำแสดง | หมายเหตุ |
| --- | --- | --- | --- | --- | --- | --- | --- |
| 1 | มังกรหยก ภาค 1/1983 (The Legend of conder heroes) | 65 | 71 | 99 | 3,500,000 | หวงเย่อหัว、องเหม่ยหลิง | เป็นละครเพียงเรื่องเดียวที่ติดอยู่ใน 10 อันดับเรตติ้งสูงสุดทั้งในฮ่องกง และทั่วโลก โดยสามารถนับยอดรวมเรตติ้งจากทั่วโลก อยู่ในอันดับสามของละครฮ่องกงที่มียอดผู้ชมมากที่สุดในโลก อีกด้วย |
| 2 | มังกรหยก ภาค 2 ตอน จอมยุทธอินทรี (The Return of the Condor Heroes 1983) | 62 | 70 | 90 | 3,2007,000 | หลิวเต๋อหัว、เฉิน อฺวี้เหลียน |  |
| 3 | เทพอาจารย์จอมอิทธิฤทธิ์ (The Fearless Duo 1984) | 61 | 66 | 92 | 3,150,000 | เหมียวเฉียวเหว่ย、องเหม่ยหลิง |  |
| 4 | เจ้าพ่อเซี่ยงไฮ้ (The Bund 1980) | 60 | 80 | 89 | 3,000,000 | โจวเหวินฟะ、เจ้าหย่าจือ |  |
| 5 | เทพบุตรชาวดิน (The good the bad and the ugly 1979) | 60 | 65 | 87 | 3,000,000 | โจวเหวินฟะ、เจิ้งอวี้หลิง |  |
| 6 | ซิยิ่นกุ้ย พิชิตตะวันออก (Legend Of The General Who Never Was 1985) | 60 | 64 | 92 | 3,000,000 | ว่านจือเหลียง、เติ้ง ชุ่ยเหวิน |  |
| 7 | ดาบมังกรหยก (ละครโทรทัศน์ พ.ศ. 2521) (The Heaven Sword And Dragon Sabre 1978) | 60 | 64 | 88 | 2,900,000 | เจิ้งเส้าชิว、วังหมิงฉวน |  |
| 8 | ชะตาทรนง (Vanity Fair 1978) | 58 |  |  |  | โจวเหวินฟะ、เจ้าหย่าจือ |  |
| 9 | บ้านแตก (A House Is Not A Home 1977) | 57 |  | 95 |  | จูเจียง、วังหมิงฉวน |  |
| 10 | เทพบุตรนักสู้ (Giant 1978) | 57 |  | 85 |  | โจวเหวินฟะ、หลี่ซือฉี |  |
สิบอันดับละครทีวีบีที่มีเรตติ้งเฉลี่ยสูงสุดในฮ่องกง > เรตติ้งค่ายอื่น

ในยุคทศวรรษ 70 คู่แข่งขันในวงการจอแก้วที่สำคัญของ ทีวีบี คือ ค่ายอาร์ทีวี (RTV) หรืออีกชื่อที่รู้จักกันดีในยุค 80 คือ เอทีวี (ATV) และ เจียซื่อ (CTV) ทั้งสองค่ายต่างใช้การวัดเรตติ้งร่วมกันกับทีวีบี เมื่อมีการเปิดทีวีดูละครทางช่องไหน เรตติ้งจะพุ่งขึ้นไปทางช่องนั้นทันที
แต่เรตติ้งคนดูของทั้งช่องอาร์ทีวี และ เจียซื่อ นั้นละครทุกเรื่องเมื่อนำมาหาค่าเฉลี่ยออกมาต่อตอนแล้วกลับไม่สูง อาจจะมีละครบางเรื่อง อาทิเช่น กระบี่ไร้เทียมทาน และ มังกรหยก 1976 (ฉบับไป่เปียว-หมีเซียะ) เป็นต้น ที่ตอนออนแอร์ บางช่วงบางตอน สามารถทำเรตติ้งสูงกว่าละครของ ทีวีบี ที่ฉายชนได้เป็นบางครั้งบางตอน(ชั่วคราว) แต่พอมาคำนวณทุก ๆ ตอนแล้ว เรตติ้งค่าเฉลี่ยต่อตอนกลับไม่สูง เท่าละครยอดนิยมของทางช่อง ทีวีบี ทั้งในยุคเดียวกันและยุคอื่น
สิบอันดับแรกของละครทีวีบีที่มีเรตติ้งสูงที่สุดในโลก

ต่อไปนี้คือละครโทรทัศน์ฮ่องกง 10 เรื่องที่มียอดผู้ชมดูสด(ครั้งแรก)มากที่สุดในโลก(該劇是TVB全球收視率最高的十部劇集之一) ตามสถิติรายงานในงานการเฉลิมฉลองไต้หวันของทีวีบี (TVB) เมื่อวันที่ 19 พฤศจิกายน พ.ศ. 2538 (1995) และยังเป็นละครโทรทัศน์ของฮ่องกงที่มียอดผู้ชมดูสดผ่านโทรทัศน์สูงสุดทั่วเอเชียอาคเนย์ เป็นการรวมเรตติ้งเฉลี่ยและยอดผู้ชมทั้งในเอเชีย เช่น มาเลเซีย,ไทย,เวียดนาม สิงคโปร์, ไต้หวัน, มาเก๊า, อินโดนีเซีย เป็นต้น (ไม่รวมเรตติ้งในจีน) รวมถึงเรตติ้งทั่วทุกมุมโลกที่ละครทีวีบีได้นำไปฉายทางทีวีในย่านชุมชนคนจีนในต่างประเทศ เช่น ไชน่าทาวน์ในอเมริกา,อังกฤษและยุโรป
โดยเป็นการมอบรางวัลในงานเฉลิมฉลองครบรอบ 28 ปีของสถานีโทรทัศน์ทีวีบี ภายใต้ชื่อรางวัลว่า "10 อันดับละครทีวีบีที่มียอดคนดู(สด)มากที่สุดในประวัติศาสตร์" โดยคัดทุกเรื่องที่มีเรตติ้งคะแนนเฉลี่ยต่อตอนสูงทั่วเอเชีย ซึ่งเป็นการนับยอดคนดูสดครั้งแรกที่ออกฉายในแต่ละประเทศรวมในการฉายทั่วนอกเขตฮ่องกงทั้งหมด โดยมียอดรวมผู้ชมดูสดทั้ง 10 เรื่องมากกว่า 2,200 ล้านคน
| อันดับ | ชื่อละคร/ปี | จำนวนผู้ชม (รวมทั่วเอเชียอาคเนย์) | ดารานำแสดง |  |
| --- | --- | --- | --- | --- |
| 1 | คู่แค้นสายโลหิต (Looking Back in Anger 1989) | 431,355,000คน | หวงเย่อหัว、หลิวเจียหลิง、เวินเจ้าหลุน、โจว ไห่เม่ย์、เส้าเหม่ยฉี |  |
| 2 | คู่ทรนง (The Feud of Two Brothers 1986) | 388,323,000 คน | ว่านจือเหลียง、เจิ้งอวี้หลิง、โจว ไห่เม่ย์、 หลิวเจียหลิง |  |
| 3 | มังกรหยก ภาค 1/1983 (The Legend of conder heroes) | 356,163,000 คน | หวงเย่อหัว、องเหม่ยหลิง、เหมียวเฉียวเหว่ย、หยาง พ่านพ่าน |  |
| 4 | เลือดเจ้าพ่อ/เลือดต่างสี (Blood of Good and Evil 1990) | 283,266,000 คน | เวินเจ้าหลุน、เส้าเหม่ยฉี |  |
| 5 | ฟ้ามิอาจกั้น (Love and Passion 1982) | 233,670,040 คน | วังหมิงฉวน, เซียะ เสียน, หลี่เหลียงเหว่ย |  |
| 6 | เพื่อนรักเพื่อนแค้น (The Breaking Point 1991) | 117,925,000 คน | หลีหมิง,เวินเจ้าหลุน,โจว ไห่เม่ย์,เส้าเหม่ยฉี |  |
| 7 | มรสุมสายเลือด (The Challenge of Life 1990) | 106,987,000 คน | หลีหมิง, หลิวชิงหวิน,หลอฮุ่ยเจียน, หลี เหม่ยเสียน |  |
| 8 | เดชเซียวฮื้อยี้ (Two Most Honorable Knights 1988) | 98,513,000 คน | เหลียงเฉาเหว่ย、หลี เหม่ยเสียน 、เซี่ยหนิง、อู๋ไต้หย่ง |  |
| 9 | เลือดล้างตระกูล (Big Family 1991) | 97,916,000 คน | ว่านจื่อเหลียง, เถียนหนิว, หลีเหม่ยฟง |  |
| 10 | ขวัญใจโปลิส ภาค1 (Police Cadet 84) | 88,131,000 คน | เหลียงเฉาเหว่ย、จางม่านอวี้、หลิวเจียหลิง、หลิวชิงเหวิน |  |
|  |  |  | รวม 2,200 ล้านคน |  |
สิบอันดับแรกของละครทีวีบีที่มีเรตติ้งสูงที่สุดในโลก > เกร็ดเล็กเกร็ดน้อย

ในงานมอบรางวัล ทั้ง 10 อันดับในรายการได้บอกยอดรวมผู้ชมมาแบบละเอียดครบถ้วน
เรตติ้งไม่รวมของจีน ถ้านับรวมเรตติ้งทางจีนด้วย จะทำให้อันดับหนึ่ง เป็นเรื่อง มังกรหยก ภาค 1(1983) แทน คู่แค้นสายโลหิต และเรื่อง เจ้าพ่อเซี่ยงไฮ้ ก็เข้าในสิบอันดับแรกในรางวัลด้วยเช่นกัน เพราะทั้งเรื่อง มังกรหยก ภาค 1 (1983)  และ เจ้าพ่อเซี่ยงไฮ้ สามารถทำเรตติ้งยอดผู้ชมสูงสุดในสิบอันดับแรกของประเทศจีน ได้
ไม่รวมยอดการฉายรีรัน(เพราะไม่ใช่ยอดดูสดครั้งแรกเป็นการดูย้อนหลัง) แต่ละเรื่องจะมีการฉายรีรัน แตกต่างกันเพราะฉายซ้ำไม่เท่ากัน เช่น มังกรหยก ภาค 1 (1983) มีการฉายรีรันในจีน หลายครั้ง แต่ละครฮิตในอดีตบางเรื่องไม่เคยฉายรีรันเลยก็มี